Sent Marcèl e Paulèl

**Sent Marcèl e Paulèl** (*Saint-Marcel-Paulel* en francés) es una comuna lengadociana del Tolosan situada dins lo departament de la Nauta Garona e la region d', ancianament de Miègjorn-Pirenèus.

## Geografia
Comuna de l'airal urban de Tolosa situada a 18 km al nòrd-èst de la vila. Malgrat la proximitat de la granda vila, la populacion de la comuna creis pas (a recentament baissat) e l'urbanizacion avança pas. Los recensaments d'aquí a 2009 mòstran çaquelà una evolucion normala per una comuna de banlèga. Es un cas comparable (mès pus tardiu) a d'autras comunas de l'ancian canton de Vrufuèlh : Gaure, Bonrepaus Riquet, pendent las annadas 2010, Sent Pèire e La Valeta pendent las annadas 2010. Dins mai d'un cas, una politica municipala de plaçament de la majoritat del territòri dins las tèrras a vocacion agricòla es l'explicacion probabla. Çaquelà, 2022 marca una represa de l'urbanizacion. 

### Perimètre del territòri

## Toponimia
### Sent Marcèl
Las fòrmas ancianas (Diccionari Topografic d'Émile Connac) son *S. Marcellus*, glèisa citada cap a 960, *Marceil* en 1646 . 
La mapa de Cassini (sègle XVIII) pòrta *Marceil*  : *Sent Marcèl* a l'aparéncia d'un fals agionime e quitament le patronatge de la glèisa es estrangièr al nom d'aquel sent. La prononciacion lengadociana de *Marcelh* (*Marcèlh* ?), [mar'sel] o [mar'sɛl] ajudèt probablament a la confusion. La fòrma oficiala, *Marcel* en 1793 , fosquèc logicament compresa coma un nom descristianizat pels foncionaris departamentals e interpretada coma *Saint-Marcel*. Cal senhalar (partida Istòria) que la tendéncia a cristianizar le nom sembla pus anciana : *Saint-Marceil*. Dauzat e Rostaing, que, en general coneisson pas las realitats localas, fan del nom un agionime  e Negre a trobat una mencion de 960, *Sanctus Marcellus*, benlèu dins le Diccionari Topografic d'Émile Connac, que, poiriá venir d'endacòm mai, estant que le vocable de la glèisa es *Sent Pèire*, dedicàcia apostolica qu'a totas las rasons d'èsser anciana. Mès *Sent Marcèl* pòt tanben èsser una parròquia despareguda, diferenta de Sent Pèire.
### Paulèl
*Paulèl* es pas un nom de parròquia. La glèisa èra Sent Andrieu (nom supausat) de la Ribièra, netament al nòrd del lòc. *Paulèl* es a l'origina le nom del castèl ? Non se sap e aquel derivat aparent (ambe *-ellum* o son resultat) del pichon nom *Pau* (de *Paulus*) es inacostumat.

## Istòria
Pendent l'Ancian Regime, *Saint-Marceil* èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa e de la senescauciá de Tolosa. Tanlèu 1790, *Saint-Marceil* èra del canton de Vrufuèlh. Le vocable de la glèisa es Sent Pèire. *Saint-Marcel* e *Paulel* fusionèron per ordenança del 26 de febrièr de 1835 . La mapa de Cassini (sègle XVIII) pòrta *Marceil*. 

Pendent l'Ancian Regime, Paulèl èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa e de la senescauciá de Tolosa. Tanlèu 1790, Paulèl èra del canton de Vrufuèlh. Le vocable de la glèisa, annèxa de *Marceil*, es Sent Andrieu (de la Ribièra) . Sus la mapa de Cassini, la glèisa nommada *St André*, en riba de Giron, es pus al nòrd que lo lòc de *Paulel* o que lo castèl del meteis nom, qu'es prèp de la RD 112. Son nom, Sent Andrieu de la Ribièra, confirma sa localizacion. A desparegut.

## Administracion

## Demografia

* En  la populacion èra de  abitants e la densitat èra de  ab/km².
### Paulèl

## Lòcs e monuments

Saint-Marcel-Paulel.jpg|Vista dempuèi Vrufuèlh
Saint-Marcel-Paulel Eglise Saint-Pierre.jpg|La glèisa  
Saint-Marcel-Paulel Eglise Saint-Pierre Clocher.jpg|Lo cloquièr 
Saint-Marcel-Paulel monument aux motrs.jpg|Lo monument als mòrts


## Personalitats ligadas amb la comuna

## Véser tanben
* Comunas de la Nauta Garona
## Ligams extèrnes

## Nòtas